**8 – дәріс. Білім беру-жалпыадамзаттық құндылықтар ретінде.**

**Жоспары:**

1. Білім берудің рухани-адамгершілік функциялары.
2. Білім берудің гуманистік мақсаты

**3 слайд.** Адам мәселесі, оның табиғаты, оның материалдық және рухани әлемдегі тіршілігі, оның дамуы мен өмірдегі орны, оның болашағы – философиялық ойдың басты мәсе лелерінің бірі.

Жалпыадамзаттық құндылықтар – уақытқа бағынбайтын, өзгермейтін, бүкіл адамзат үшін маңызы зор мәңгілік құндылықтар. Оқыту үрдісіне жалпыадамзаттық құндылықтарды енгізу арқылы адамның рухани өсуіне жағдай жа­салады. Ал, мәңгілік жалпыадамзаттық құндылықтар білімнің негізгі өзегі болып табылады.

**4 слайд. Білім беру** — тиісті оқу орны арқылы ғылыми мағлұмат беріп, адамның танымын, білімін, дағдысын, дүниеге көзқарасын жетілдіру процесі;   
- қоғам мүшелерінің мәдениетін дамытудың негізгі шарты;  
- мақсаты - қоғам мүшелерінің адамгершілік, интектуалды, мәдени дамуында және олардың денесінің дамуында, кәсіптік біліктілігінде жоғары деңгейге қол жеткізу болып табылатын  тәрбие мен оқытудың үздіксіз процесі;   
-жүйеге келтірілген білім, іскерлік дағды және ойлау тәсілдері көлемін меңгеру процесі мен нәтижесі.

**5 –слайд**. Білімділіктің басты өлшемі - білімнің жүйелілігі, ойлаудың жүйелілігі мен логикалылығы.  
Білім беру жүйесінің басты міндеттері — ұлттық және жалпыадамзаттық құндылықтар, ғылым мен практика жетістіктері негізінде жеке адамды қалыптастыруға, дамытуға және кәсіпке үйретуге бағытталған біліммен қамтамасыз ету болып табылады. Білім беру оқыту мен өздігінен іздену негізінде жүзеге асырылады

**6-слайд**. Жалпыадамзаттық құндылықтардың басқа құндылықтардан (ұлттық құндылықтар, материалдық құндылықтар, діни құндылықтар, саяси құндылықтар, әлеуметтік құндылықтар; моральдық құндылықтар; эстетикалық құндылықтар және т.б.) ерекшелігі – ол ұлттық, сая­си, діни және басқа да танымдарға тәуелсіз, бүкіладамзатқа ортақ мүддені көздейді және де, осы тұрғыдан алғанда, жалпыадамзат өркениетінің күретамыры болып табылады. Кез келген құндылық философиялық категория ретінде болмыстың адам өміріне, мүддесіне қатысты дұрыс, жағымды жақтарын білдіреді.

**7 слайд**. ҚР «Білім беру» туралы Заңында – «Білім беру мазмұны - жеке адамның біліктілігі мен жан-жақты дамуын қалыптастыру үшін негіз болып табылатын білім берудің әрбір деңгейі бойынша білімдер жүйесі (кешені).  
      Білім беру мазмұны білім берудің мемлекеттік жалпыға міндетті стандарттары негізінде әзірленетін білім беретін оқу бағдарламаларымен айқындалады

**8- слайд. Рухани-адамгершілік білім беру**

– білім мазмұнына тәлімгерлердің жоғары рухани-адамгершілік болмысын ашуға және толық адам болып қалыптасуына ықпал ететін жалпыадамзаттық құндылықтарды енгізу арқылы оларды белсенді оқу-танымдық әрекетке ынталандыруды және оны ұйымдастыруды, сол сияқты ойы, сөзі және ісі бір жерден шығатын кемел мінезді адам тәрбиелеуді мақсат ететін педагогикалық үдеріс.

**9 слайд.** Мәселен, 2020 оқу жылына арналған ӘП және Өзін-Өзі тану мамандығының PhD докторларын даярлау бойынша жасалған оқу бағдарламасының **мақсаты-** Ғылыми-педагогикалық және әлеуметтік-педагогикалық қызметті жүзеге асыру үшін әдіснамалық және зерттеу құзіреттілігін игерген, жеке тұлға мен қоғамның әлеуметтік-педагогикалық өзара әрекеттесу үдерісінде білім мен ғылымның тұжырымдамалық ережелерін жүзеге асырудың заманауи инновациялық тәсілдерін көрсетуге қабілетті жаңа формациядағы PhD докторларын даярлау.

**10- слайд.** ӘП ж ӨӨТ 2020жылғы білім беру бағдарламасынындағы айқындалған ЖКҚ. **Жалпы кәсіби құзіреттіліктер:**

**1. Зерттеушілік**

Әлеуметтік педагогика және өзін-өзі тану саласындағы зерттеулерді ұйымдастыру және жүргізу, әлеуметтік-экономикалық өзгерістер жағдайында әлеуметтік-педагогикалық процестерді модельдеу және болжау мүмкіндігі

**2.Кәсіби құзіреттіліктері**

**А). Ғылыми-педагогикалық**

Әлемдік ғылым мен тәжірибенің жетістіктерін әлеуметтік-педагогикалық кәсіби қызметке интеграциялау қабілеті.

**КҚ3**

**Б).Әлеуметтік-педагогикалық**

«Ғылым - практика - өндіріс» триадасының интеграциясын жүзеге асыру қабілеті

Олай болса, педагогиканың философиясы және әдіснамасы пәнінде Педагогиканың әдіснамалық білімдерінің мазмұнымен танысу арқылы білім берудің жалпы адамзаттық құндылық ретіндегі мәніне көз жеткізуге болады.

. ***11 слайд.***  Педагогика саласында ғылым мен тәжірибенің алға қарай дамуын әдіснамалық жағынан қамтамасыз етуді сапалы басқару үшін ең алдымен әдіснамалық білімінің мазмұнын қайта қарау қажет. Мұнда әдіснамалық білім педагогиканың әдіснамасының құрлымын кеңейтіп, тәрбие мен білім, ғылым мен тәжірибенің қайта құрылуына мүмкіндік тудырады.

**12- слайд.** Ғылымда әдіснамалық білімнің түрлі жіктелулері белгілі. Әдіснаманы мазмұндық және нақтылық деп бөледі. Мазмұндық әдіснамаға ғылыми білім құрылымы; ғылыми теорияның пайда болуы, өзгеруі және қызмет етуінің заңдары; ғылыми ұғымдар қоры; ғылыми әдістер құрамы; ғылымилық өлшемдері мен шарттары кіреді. Нақты әдіснама ғылым тілінің мәселелерін, білімдер жүйесі типологиясын, зерттеу әдістерін жасайды.

**13 слайд.** Әдіснама мәселелері философияда екі бағытта жасалуда: *гносеологиялық–логикалық жалпы зерттеулер мен шынайы өмір әрекеті үдерістері және зерттеу нысандарын зерттеу*. Әдіснамалық білім құрамы мәнді жаңартуды күтеді. Педагогикадағы әдіснамалық білімнің құрылымдық-мазмұндық анықтылығы, қайта құру іс-әрекетінде және зерттеуді жақсартуда маңызды рөл атқаратын қырларын дамыту өте маңызды.

Көрсетілген топтарды әдіснамалық білім құрамына енгізуде объективті себептер кездеседі.

**14 слайд**. *Біріншіден*, әрбір топтағы білімнің педагогикалық болмысқа қатысты *жалпылығы* және қайта құру, зерттеу әдістері және ұстанымдары туралы педагогика ғылымының саласы ретіндегі педагогика әдіснамасының ғылыми анықтамаға сәйкес келуі. Әдіснамалық білімге келтірілген топтардағы қатынас негізі және педагогика ғылымы және практикасының жаңаруының тиімді формалары, олардың *іргелілігіне* негіз болады.

**15 слайд.** Педагогика әдіснамасы білімінің ұсынылған құрамының логикалық негізгі сапасына оның кешенінің *біртұтастығы,* практиктер және теоретиктер шешетін міндеттерге сәйкес әдіснамалық білім құрылымдарын қайта құрулардың мүмкіндігі.

Қазіргі кезде әдіснамалық білімнің мәні, құрылымы, мазмұны және атқаратын қызметі, оны қолдану мүмкіндіктерін терең ұғыну үдерісі байқалады.

Ғалым В.И. Журавлев әдіснамалық білімнің құрамын былайша анықтайды. Педагогиканың әдіснамалық біліміндегі әрбір блок ғылыми және практикалық міндеттерді шешіп, әдіснамалық қамтамасыз етуде маңызды рөл атқарады.

**16 слайд.** 1. *Мемлекеттің тәрбие практикасында және ғылым алдына қойған әлеуметтік міндеттері* педагогика әдіснамасында өзіндік орын алады. Олар Үкіметтің құжаттарының педагогика әдіснамасындағы сипаттамадан және оларды шешу бағыттарынан тұрады. Педагогика ғылымы және практикасын жетілдіру үшін мемлекеттік мақсатты жеке, кәсіптік, атқарушылық, орындаушылық міндеттерге көшіру үдерісі қажет.

**17 слайд.** 2. Екінші топтағы әдіснамалық білімді *философиялық, гносеологиялық, педагогикалық тұжырымдамалар, еңбектер* құрайды.

3. *Педагогикадағы білімдер туралы білімдер* - өзгермелі, әрі педагогика әдіснама құрылымындағы үлкен көлемді блок. Тәрбие және тәжірибе туралы ғылым теориялық және эмипирикалық материалдың үлкен қорын жинақтайды. Әдіснамалық білімнің дамуы – педагогика мәліметтер банкін жасау. Бұл педагогикалық тәжірибе теориялық зерттеулер мен іс-тәжірибелермен қамтамасыз етілген.

**18 слайд.** 4. *Педагогикадағы ұғымдар қоры тәрбие және әдіснаманың мазмұндық компоненті* ретінде педагогикалық үдерістің дамуында және педагогика ғылымы мен тәжірибесі ұштасуында ерекше рөл атқарады. Мұнда ғылым алдында ақпараттар қорын құру туралы мәселе туындайды.

5*. Педагогикалық зерттеулер әдістері –* әдіснамалық білімнің негізгі блогы. Педагогикалық зерттеулер әдістерінің қайта құрылуы бірнеше бағытта іске асуы керек. Бәрінен бұрын, дәстүрлі әрбір әдісті оның негізгі сапалары мен сипаттамалары және мүмкіндіктерін танымдық құрал ретінде бағалау керек. Педагогика ғылымы әдістерін сапалы жетілдіруде ұжымдық ғылыми әдістерді жасау маңызды болып табылады.

**19 слайд.** 6*. Педагогикалық болжаудың әдістері мен ұстанымдары*. Кез келген ғылыми ізденістің бөлігі педагогикада жаңа шешім, әдістемелік, ұйымдастырушылық немесе басқа да құрастыру элементтерін көрсетеді.

7. *Педагогикалық болмысты қайта құрудың әдістері мен ұстанымдары.* Диагностикалық, түсіндірмелік әдістер қарқынды дамуда.

**20 слайд.** 8. *Педагогикалық зерттеулер нәтижелерін және бағыттарын идеологиялық тұрғыдан түсіндіру.*

9. *Педагогиканың өлшемдік аппараты* педагогикалық іс-әрекеттің ғылыми және тәжірибелік нәтижелерінің сапасы мен тиімділігін жеткілікті түрде бағалауға мүмкіндік береді. Өлшем жүйесінің әдіснамалық негізінсіз шынайы жетістіктің сапасын тиімді бағалау және басқару қызметін жүзеге асыру мүмкін емес. Көрсеткіш пен өлшем жүйесінің болмауы педагогикалық үдерісті тежейді.

Сонымен, педагогикадағы әдіснамалық білімнің құрамы осындай. Мұны қолдану педагогиканың әдіснамасын жоғары сатыға көтеріп, оны педагогикалық үдерісті жеделдетудің стратегиялық құралына айналдыра алады.

**21 слайд.** *Зерттеушілер әдіснамалық білім – бұл білім туралы білім, таным туралы білім және белгілі бір обьектіні өзгерту туралы білім деп тұжырымдайды.*

Әдіснамалық білім - бұл педагогикалық практиканы үйренудің тәсілдері, эмпирикалық мәліметтер жиынтығы, эмпирикалық мәліметтерден теориялық қорытындылауға дейінгі тәсілдері, теорияны құру, теориялық қағидаларды нақты әдістемелік нұсқау тіліне аудару, сәйкес нұсқаулықты тәжірибеде қолдану әдістері туралы білім.

**22 слайд.** Әдіснамалық білім тізімінде келесі түсініктер қатысты : *«педагогика әдіснамасы*», *«педагогика әдіснамасының құрылымы»,* *«педагогика әдіснамасының қызметтері»*, *«педагогика әдіснамасының түрлері»,* *«педагогика әдіснамасының деңгейлері»,* *«педагогика әдіснамасының пәні»,* *«педагогика әдіснамасының деңгейлері», «әдіснамалық зерттеу», «әдіснамасылық қамтамасыз ету», «әдіснамалық неіздеу», «әдіснамалық рефлексия», «әдіснамалық аппарат», «әдіснамалық мәдениет», «әдіснамалық білім», «әдіснамалық мәселе», «әдіснамалық бағдар», «әдіснамалық әдіс», «әдіснамалық қағидалар»* және т.б.

**23 слайд.** Жалпы, ғылыми білімдер, белгілі бір ғылым жүйесінде теория құрамына кіре отырып, ғылыми білімнің жоғары деңгейін қалыптастыратын фактілердің мәнін ашумен сипатталады.

*Әдіснамалық және педагогикалық әдебиеттің талдауы кем дегенде, педагогика саласындағы жаңа әдіснамалық білімнің қалыптасуының бірнеше көздерінің барын ескеруге мүмкіндік береді*.

*Алғашқы ақпарат көзі* – бұл ізденіс барысында түрлі ғылыми мәселелер қойылып, шешілетін педагогтардың ғылыми–зерттеушілік іскерлігі.

Педагогика саласындағы жаңа әдіснамалық білімнің пайда болуының *екінші ақпарат көзі* – теориялық-әдіснамалық мәселелер шеңберіндегі ғылыми зерттеушілік қызмет.

**24 слайд.** Әдіснамалық білімнің қалыптасуының *үшінші ақпарат көзі –* бұл ғалымдардың педагогика ғылымы шеңберіндегі ғылыми зерттеудің жалпы негіздерін қалыптастыру жұмысы болып табылады.

Аталған жұмыс педагогтардың ғылыми -зерттеушілік әрекетінің теориясын жасау арқылы әдіснамалық білім алуға бағытталған. Әдіснамалық білімнің қалыптасуының педагогикаға қатысты *төртінші* ақпарат көзі –ең алдымен педагогиканың ғылым ретіндегі пәні мен нысанасы, мақсаттары мен қызметтері, әдістері мен логикалық құрылымын дамытуға бағытталған ғылыми-зерттеушілік жұмыс.

* **25 слайд.** Педагогикадағы әдіснамалық білімнің даму моделі педагогикалық зерттеудегі және оның нәтижелеріндегі пәндік әдіснамалық жобалар қалыптасу үдерісінің мазмұнындағы айырмашылықты білдіреді.

Педагогика үшін әдіснама дамуының көпдеңгейлі жүйелік сипаты маңызды болып табылады.

Енді **26 слайд**. Педагогикадағы әдіснамалық білімнің нақты аймағы қандай дейтін болсақ. бұл әдіснамалық білім, педагогқа ғылыми-танымдық қызметтің қандай кезеңдерінде қажет болады деген сұрақ төңірегінде қарастырылады.

Ғалымдардың еңбектеріне сүйенсек, әдіснамалық білім - бұл педагогикалық практиканы зерделеу тәсілдері туралы білім, қажетті эмпирикалық мәліметтер жиынтығы, эмпирикалық мәліметтерден теория құруға, теориялық қағидаларды нақты әдістемелік нұсқаулар тіліне аудару тәсілдері туралы, сәйкес нұсқауларды өзгерту, түрлендіру мақсатында практикаға енгізу тәсілдері туралы барынша ең жоғары сапалы деңгейге ауыстыру туралы білімдер.

**27 слайд**. Әдіснамалық білімнің бұл түрлері педагогика ғылымының әрекеттік аясында жүзеге асатын негізгі қызметтерімен түсіндірмелік, бейнелеушілік, диагностикалық, жобалаушылық, құрастырушылық және түрлендірушілік қызметтер атқарады. Ғалымдардың пікірлері бойынша, көрсетілген қызметтің әрқайсысын жүзеге асыру іс-әрекет тәсілдері туралы білімдер мен белгілі бір дәрежеде толық қамтамасыз етуді талап етеді.

Мысалы, жобалаушылық қызмет тек қана педагогикалық жобалау объектісі туралы, жобалық зерттеулерді ұйымдастырудың тұғырлары туралы, қажетті жобалау әлеуеті бар әдістер, тәсілдер туралы білім болған жағдайда ғана жүзеге асады. Бұл білімдердің өздерінің мағынасына қарай әдіснамалық сипаты болады және оларсыз жобалау әрекеті жүзеге асуы мүмкін болмайды.

**28 слайд**. **Тұжырым.** Әдіснамалық білімдер қатарына теория негіздері, заңдар мен заңдылықтар, категориялар мен ұғымдар, идеялар, ұстанымдар, постулаттар, ережелер, болжамдар, фактілер мен әдістерді жатқызуға болады. Қазіргі кезде әдіснамалық білімнің мәні, құрылымы, мазмұны және атқарылымдары туралы, оларды алу тәсілдері туралы түсініктерді тереңдету үдеріс жүріп жатқаны байқалады. Ғалымдар педагогикалық әдіснамалық білімнің құрамын анықтай отырып, мынандай топтардың бар екенін көрсетеді:

(педагогикалық практика мен ғылымның әлеуметтік мақсаттары, педагогика білімдері туралы білімдер, педагогика теориясының түсінік қоры, педагогикалық зерттеулер әдістері, педагогикалық жобалау ұстанымдары мен әдістері, ұстанымдары және педагогикалық зерттеулер нәтижесі)